Diari Oficial de la Generalitat Valenciana


Sumari del DOGV 7838, del 27-07-2016 (2016/5909)

RESOLUCIÓ de 21 de juliol de 2016, del director general de Relacions amb les Corts, per la qual es disposa la publicació del protocol general entre l'Agència Valenciana del Turisme, el Patronat Provincial de Turisme Castelló «Costa Azahar», l'Associació Intermunicipal Catí, Culla, Benassal i Ares del Maestrat, i l'Associació d'Empresaris ASHOTUR, per al desenvolupament del Pla de Competitivitat Turística de l'Associació Intermunicipal Catí, Culla, Benassal i Ares del Maestrat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7838

Data del DOGV
:   27-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5909


Data del document
:   21-07-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 21 de juliol de 2016, del director general de Relacions amb les Corts, per la qual es disposa la publicació del protocol general entre l'Agència Valenciana del Turisme, el Patronat Provincial de Turisme Castelló «Costa Azahar», l'Associació Intermunicipal Catí, Culla, Benassal i Ares del Maestrat, i l'Associació d'Empresaris ASHOTUR, per al desenvolupament del Pla de Competitivitat Turística de l'Associació Intermunicipal Catí, Culla, Benassal i Ares del Maestrat. [2016/5909]  
L'Agència Valenciana del Turisme, el Patronat Provincial de Turisme Castelló «Costa Azahar», l'Associació Intermunicipal Catí, Culla, Benassal i Ares del Maestrat, i l'Associació d'Empresaris ASHOTUR han subscrit, prèvia tramitació reglamentària, el dia 20 de juny de 2016, el protocol general per al desenvolupament del Pla de Competitivitat Turística de l'Associació Intermunicipal Catí, Culla, Benassal i Ares del Maestrat.  
En compliment del que establix l'article 111.3 de la Llei 8/2010, de 23 de juny, de la Generalitat, de Règim Local de la Comunitat Valenciana, procedix la publicació en el Diari Oficial de la Comunitat Valenciana del protocol esmentat, que ha quedat inscrit en el Registre de Convenis de la Generalitat amb el número 478/2016 i que figura com a annex d'aquesta resolució.  
  
València, 21 de juliol de 2016.- El director general de Relacions amb les Corts: Antonio Torres Salvador.  
  
  
Protocol general entre l'Agència Valenciana del Turisme, el Patronat Provincial de Turisme Castelló «Costa Azahar», l'Associació Intermunicipal Catí, Culla, Benassal i Ares del Maestrat, i l'Associació d'Empresaris ASHOTUR, per al desenvolupament del Pla de Competitivitat Turística de l'Associació Intermunicipal Catí, Culla, Benassal i Ares del Maestrat  
  
Castelló, 20 de juny de 2016  
  
REUNITS  
  
D'una part,  
Francesc Colomer Sánchez, secretari autonòmic i president de l'Agència Valenciana del Turisme, en virtut del que disposen l'article 3 del Decret 102/2015, d'1 de juliol, del Consell, pel qual cessen i es nomenen les persones titulars de secretaries autonòmiques de la Generalitat (DOCV 7564, 6 de juliol), i l'article 5 del Decret 103/2015, de 7 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat (DOCV 7566, 8 de juliol), que intervé en aquest acte en nom i representació de l'esmentada entitat de dret públic adscrita a la Presidència de la Generalitat, amb personalitat jurídica pròpia, que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme. El domicili de la referida entitat de dret públic, als efectes del present document, és el situat a València, carrer Castán Tobeñas, 77, ciutat administrativa 9 d'octubre, Torre II, planta tercera.  
  
La seua legitimació i representació per a aquest acte es deriva del que establix l'apartat dos e) de l'article 5 del referit Decret 209/2004, de 8 d'octubre, en la virtut del qual el president de l'Agència Valenciana del Turisme exercirà la representació permanent de l'Agència en la firma de convenis i es troba autoritzada la firma del present protocol per acord del Consell de 17 de juny de 2016 i tot això complint el que establix l'article 12.6.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
  
  
  
D'una altra part,  
Javier Moliner Gargallo, president del Patronat Provincial de Turisme Castelló Costa Azahar, que intervé en nom d'aquest, segons l'acord de nomenament del Ple de la Diputació Provincial de Castelló, de 26 de juny de 2015, i es troba autoritzat per a la subscripció del present protocol d'acord amb l'article 34 de la Llei 7/1985, de 2 d'abril, reguladora de les Bases de Règim Local.  
  
  
D'una altra,  
Carlos Escorihuela Artola, president de l'Associació Provincial d'Empresaris d'Hostaleria i Turisme de Castelló (ASHOTUR), associació els estatuts de la qual van ser depositats en el Servei de Treball de Castelló, el 23 de juny de 1977, que intervé en nom i representació d'aquesta, amb domicili social a Castelló, avinguda del Doctor Clarà, 36.  
La seua legitimació i representació per a aquest acte es deriva de la seua condició de president de la referida associació, en virtut del nomenament efectuat en l'assemblea general de l'esmentada associació, de 20 de febrer de 2012, i d'acord amb el que establix l'article 23 dels seus estatuts socials.  
  
I d'una altra part,  
Pablo Roig Ferrando, president de l'Associació Intermunicipal Catí, Culla, Benassal i Ares del Maestrat (Castelló), la legitimació i representació del qual per a la subscripció del present protocol es deriva de la seua condició i càrrec de president de la referida associació, segons l'acord de nomenament del Comité de Direcció celebrat el dia 19 de desembre de 2015, autoritzat per a subscriure el present protocol general d'acord amb el que disposen la disposició addicional cinquena, apartats 2 i 3, de la Llei 7/1985, de 2 d'abril, reguladora de les Bases de Règim Local, els articles 88 i 89 de la Llei 8/2010, de 23 de juny, de Règim Local de la Comunitat Valenciana, i l'article 17, lletra a) dels estatuts de l'associació de 2 de desembre de 2015.  
  
  
Les parts compareixen en la representació que tenen de les respectives institucions i associacions i es reconeixen de manera recíproca capacitat per a formalitzar el present protocol general i, a aquest efecte,  
  
Les parts, segons intervenen,  
  
EXPOSEN  
  
Primer. En el marc del Pla Estratègic Global de Turisme de la Comunitat Valenciana 2010-2020 constituïx un aspecte fonamental el manteniment, l'adaptació i la millora de les destinacions turístiques madures i també el creixement i desenvolupament de les destinacions turístiques incipients, amb l'objecte de mantindre la competitivitat de la nostra oferta turística i la seua posició en el mercat nacional i internacional. Per a l'èxit d'aquest objectiu una de les claus de les actuacions que s'emprenguen ha de ser l'increment de la coordinació entre administracions i la col·laboració publicoprivada. En un entorn canviant i fortament competitiu és imprescindible una estratègia conjunta de les administracions públiques i del sector privat que cristal·litze en l'assumpció de compromisos concrets per part dels agents que intervenen en la configuració i l'oferta dels serveis turístics. Amb aqueixa finalitat la Generalitat, a través de l'Agència Valenciana del Turisme, llança la iniciativa dels plans de Competitivitat de les destinacions turístiques de la Comunitat Valenciana oberts a distintes possibles fórmules de col·laboració publicoprivada amb les diputacions provincials, ens locals i associacions empresarials del sector turístic.  
Segon. Els plans de competitivitat de les destinacions turístiques de la Comunitat Valenciana es configuren com una iniciativa de la Generalitat, instrumentada a través de la formalització de convenis entre l'Agència Valenciana del Turisme, en col·laboració amb altres administracions públiques i ens privats, destinada a la innovació, la modernització, el foment i la consolidació dels productes turístics valencians des de la perspectiva de l'oferta, atenent fonamentalment criteris de millora de la competitivitat, sostenibilitat i reequilibri socioterritorial.  
  
Els plans de Competitivitat Turística naixen amb una vocació d'enfocament territorial de l'activitat turística, d'acord amb les directrius arreplegades en la Llei 3/1998, de 21 de maig, de la Generalitat, de Turisme de la Comunitat Valenciana, i que per mandat exprés d'aquesta es va concretar en l'elaboració del Pla d'Espais Turístics de la Comunitat Valenciana.  
El Pla d'Espais Turístics és un document de planificació indicativa que proposa la Generalitat per al conjunt de les administracions públiques que té un caràcter transversal i que inclou propostes que afecten diferents àmbits competencials, a més del pròpiament turístic.  
  
S'estructura en unes directrius generals que afecten tot el territori, i consideren diferents aspectes: urbanisme i ordenació del territori, cultura i patrimoni, oferta turística, medi ambient, etc. Les directrius generals es complementen amb les directrius particulars desenvolupades per als 21 espais turístics en què s'ha delimitat la Comunitat i s'han definit línies d'actuació concretes per a cada un dels dits espais.  
  
Els plans de competitivitat es configuren, per tant, com una actuació en la línia de desenvolupament del Pla d'Espais, i perseguixen posar en valor els factors ambientals, econòmics i socioculturals des d'una perspectiva integral. També perseguixen una millor distribució de l'activitat turística en el territori valencià i contribuïxen al reequilibri entre els espais litorals més dinàmics i aquells d'interior susceptibles de major desenvolupament turístic.  
Tercer. A l'Agència Valenciana del Turisme, adscrita a la Presidencia de la Generalitat, li correspon el foment de l'activitat turística, el desenvolupament i la millora del sector turístic, la creació, la implantació i l'adequació de nous productes i recursos turístics, i també l'execució, la coordinació i l'impuls d'accions de promoció i desenvolupament del sector turístic, i potenciar la dita oferta per mitjà de la comercialització, la informació i la difusió del producte turístic de la Comunitat Valenciana, per a tot això i pel que fa al present protocol, té, entre els seus objectius, potenciar les seues actuacions en coordinació o col·laboració amb altres ens i administracions públiques redundant de forma directa o indirecta en la consecució dels seus fins, segons establix l'article 2 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
  
Quart. Constituïxen pilars importants dels plans de Competitivitat de les destinacions turístiques la sostenibilitat, entesa en les seues tres facetes: econòmica, social i ambiental; la incorporació de les noves tecnologies de la informació i de la comunicació a la prestació dels serveis turístics amb la finalitat de millorar la qualitat i sostenibilitat en la gestió de les destinacions; i també l'orientació cap a la creació i posada en el mercat de productes turístics experiencials en aquelles destinacions turístiques en sorgiment o incipients.  
Quint. En la consecució dels fins i objectius anteriorment descrits, el Patronat Provincial de Turisme Castelló Costa Azahar manifesta el seu suport i col·laboració, i es materialitza activament per mitjà de la firma del present protocol general i els successius tres convenis que se subscriguen per al desplegament i execució del Pla de Competitivitat Turística de l'Associació Intermunicipal Catí, Culla, Benassal i Ares del Maestrat.  
Sisé. L'associació d'empresaris ASHOTUR es compromet a involucrar els seus membres perquè col·laboren activament en la consecució dels objectius del Pla per mitjà de l'adequació de la seua oferta de productes i serveis a les finalitats del present protocol general, així com dels convenis singulars que se subscriguen.  
Seté. L'Associació Intermunicipal Catí, Culla, Benassal i Ares del Maestrat declara que el turisme constituïx un eix estratègic per al seu desenvolupament econòmic, una via de millora per a les condicions de vida dels seus ciutadans i un motor per a la generació de renda i ocupació, per això, segons els seus estatuts, l'associació té entre els seus fins, la promoció turística del territori que afecta els quatre municipis, així com la consolidació d'aquests com a punt d'interés turístic i cultural.  
  
L'associació disposa d'una àmplia i variada dotació de recursos de qualsevol tipus, tant de caràcter cultural i patrimonial com naturals i paisatgístics, susceptibles de transformació en productes turístics atractius per a la demanda.  
Per tant, a través de l'execució del Pla de Competitivitat Turística, l'associació es compromet a dur a terme les actuacions que s'hi arrepleguen tendents a l'adequació, millora, requalificació i adaptació de la seua oferta i a la creació de productes turístics competitius.  
Huité. En aquest context i amb la finalitat de consensuar les pautes d'actuació de cada una de les parts firmants en qüestions d'interés comú, i fixar el marc general i la metodologia per al desenvolupament de la col·laboració en les qüestions referides a l'execució i compliment del Pla de Competitivitat Turística de l'Associació Intermunicipal Catí, Culla, Benassal i Ares del Maestrat en l'horitzó temporal de tres exercicis pressupostaris, es formalitza el present protocol general entre l'Agència Valenciana del Turisme, el Patronat Provincial de Turisme Castelló Costa Azahar, l'Associació Intermunicipal Catí, Culla, Benassal i Ares del Maestrat i l'Associació d'Empresaris ASHOTUR en els termes que establix l'article 3.2.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
Nové. D'acord amb el que exposen anteriorment les administracions firmants consideren adequat a les seues competències respectives i fins concurrents la col·laboració per al desenvolupament del Pla de Competitivitat Turística de l'Associació Intermunicipal Catí, Culla, Benassal i Ares del Maestrat.  
  
És per això, perquè les parts firmants acorden formalitzar el present protocol general segons les següents  
  
CLÀUSULES  
  
Primera. Objecte del protocol general  
L'objecte del present protocol general és establir un acord d'intencions entre l'Agència Valenciana del Turisme, el Patronat Provincial de Turisme Castelló Costa Azahar; l'Associació Intermunicipal Catí, Culla, Benassal i Ares del Maestrat, i l'Associació d'Empresaris ASHOTUR, que articule les pautes d'actuació i col·laboració entre dites administracions amb l'objectiu de poder desenvolupar i executar el Pla de Competitivitat Turística de l'Associació Intermunicipal Catí, Culla, Benassal i Ares del Maestrat, amb un horitzó temporal de tres exercicis pressupostaris (2016, 2017 i 2018).  
Les actuacions a desplegar a través del Pla seran executades a través de la subscripció per les parts firmants de tres convenis singulars en els termes que establix l'article 3.2. c) del Decret 176/ 2014, de 10 d'octubre, del Consell, pel qual regula els convenis que subscriga la Generalitat i el seu registre, amb actuacions concretes i imputades a cada un dels exercicis pressupostaris, condicionat tot això a l'existència crèdits adequats i suficients que siguen destinats a aquesta finalitat, segons les lleis de pressupostos.  
Les actuacions que es proposen executar a través del Pla perseguixen la consecució dels objectius següents:  
- Augment de la qualitat dels serveis turístics del territori.  
- Millora del medi urbà i natural.  
- Ampliació i millora dels espais d'ús públic.  
- Augment, diversificació i millora de l'oferta complementària.  
- Posada en valor dels recursos turístics.  
- Creació de nous productes.  
- Sensibilització i implicació de la població i agents locals en una cultura de qualitat.  
Les actuacions que es proposen executar a través del Pla es desenvoluparan en el territori i sobre els recursos i serveis de titularitat dels municipis que integren l'associació, i són executades per l'associació en els termes que assenyala l'apartat 5.5 de la base de col·laboració 5 de la clàusula segona del present conveni.  
  
Segona. Bases de col·laboració  
1a). El Pla de Competitivitat Turística de l'Associació Intermunicipal Catí, Culla, Benassal i Ares del Maestrat es configura com un projecte d'execució, en el període de tres exercicis pressupostaris, d'actuacions tendents a l'adequació, millora, adaptació d'oferta i creació de productes turístics competitius de l'associació.  
2a). El desplegament del Pla requerirà, per a cada un dels exercicis pressupostaris (2016, 2017 i 2018), la subscripció d'un conveni singular entre l'Agència Valenciana del Turisme, el Patronat Provincial de Turisme Castelló Costa Azahar, l'Associació Intermunicipal Catí, Culla, Benassal i Ares del Maestrat, i l'Associació d'Empresaris ASHOTUR, de vigència anual, finançat per les administracions firmants, segons les condicions que siguen determinades i concretades en cada conveni, i portaran annexat cada un, un quadro específic d'actuacions a executar per l'associació intermunicipal en cada exercici pressupostari que emmarca el present protocol general.  
3a). El finançament de cada administració, en cada exercici pressupostari, respondrà de la part d'execució material i justificació individual que es realitze, de les actuacions plasmades en cada quadro annexat en cada un dels convenis subscrits i en els termes i condicions que s'hi especifiquen.  
4a). Per a la millor consecució dels objectius d'aquest protocol general i successius convenis singulars, la Generalitat, a través de l'Agència Valenciana del Turisme, i el Patronat Provincial de Turisme Castelló Costa Azahar es comprometran, arribat el cas, a considerar prioritaris, dins dels seus programes d'actuacions, aquells projectes que convergisquen i contribuïsquen a dotar d'un major abast els objectius del Pla i en concret a:  
4.1. Assessorar l'associació en tot el que és necessari per a la posada en marxa, desplegament i execució del Pla de Competitivitat Turística de l'Associació Intermunicipal Catí, Culla, Benassal i Ares del Maestrat. Aquesta labor serà desplegada principalment a través de la Comissió de Seguiment a què es referix la clàusula quarta del present protocol i que es cree a aquest efecte, en els termes que es despleguen en cada un dels tres convenis que se subscriguen.  
4.2. Finançar les actuacions que comprenguen el desenvolupament del Pla en la part, forma i terminis que es despleguen en cada conveni que se subscriga per a cada exercici.  
4.3. Exigir a l'associació i la resta de parts firmants el compliment de les disposicions i obligacions establides en el present protocol general i en els distints convenis que se subscriguen.  
4.4. Donar publicitat, en les pàgines web, del present protocol subscrit i el seu text íntegre en els termes establits en l'article 9.c de la Llei 2/2015, de 2 d'abril, de Transparència, Bon Govern i Participació Ciutadana de la Comunitat Valenciana (DOCV 7500, 8 d'abril).  
5a) L'Associació Intermunicipal Catí, Culla, Benassal i Ares del Maestrat es comprometrà, si és el cas, a executar amb la major diligència les actuacions que constituïxen l'objecte de desplegament del Pla i a destinar els recursos humans i materials que siguen necessaris per a complir els terminis d'execució i maximitzar els resultats perseguits per aquest.  
Així mateix l'associació es comprometrà, si és el cas, a:  
- Procurar el coneixement i difusió de la filosofia, els objectius i les realitzacions del Pla entre la població i els agents turístics del territori de l'associació.  
- Vetlar per l'exercici de l'activitat turística de la zona.  
- Fomentar la sostenibilitat econòmica, social i mediambiental de la zona i, especialment, la qualitat del medi ambient urbà i natural i la dels serveis públics.  
- Evitar el creixement incontrolat dels nuclis turístics i de l'oferta d'allotjament.  
- Vetlar per l'estricte compliment de la normativa urbanística i d'ordenació territorial.  
A més, l'associació es comprometrà, si és el cas, a:  
5.1. Presentar annexos a cada un dels tres convenis que se subscriguen i formant part d'aquests els quadros d'actuacions que l'associació intermunicipal, de forma motivada, es propose executar i desenvolupar durant els exercicis 2016, 2017 i 2018 a través del pla, actuacions que hauran de complir els paràmetres, característiques i condicions necessàries per a poder ser desenvolupades dins del termini i en la forma corresponent dins del pla.  
5.2. Obrir un compte corrent en una entitat financera, que únicament i exclusivament haja d'estar destinada als pagaments i ingressos derivats del desplegament i execució del Pla de Competitivitat Turística de l'Associació Intermunicipal Catí, Culla, Benassal i Ares del Maestrat  
5.3. Designar als tècnics i personal de l'associació que estarà encarregat de la labor tecnica-administrativa del desplegament i execució del Pla i que seran els interlocutors directes amb la resta d'administracions firmants.  
A aquests efectes, si es considera necessari segons les circumstàncies, la comissió de seguiment podrà autoritzar la contractació per part de l'associació, a càrrec o no del Pla segons els casos, d'una gerència que col·labore activament amb els òrgans de l'associació en les labors administratives i tècniques d'impuls, desenvolupament, execució, justificació i posada en marxa de les actuacions a executar a través del pla, i serà la interlocutora directa entre els representants de l'Associació Intermunicipal Catí, Culla, Benassal i Ares del Maestrat, Agència Valenciana del Turisme, el Patronat Provincial de Turisme Castelló Costa Azahar i l'associació d'empresaris ASHOTUR en el si de la comissió de seguiment.  
  
La dita gerència no podrà realitzar cap actuació que tinga caràcter d'autoritat pública, llevat que siga ocupada per un funcionari públic.  
  
En tot cas, si s'opta per la contractació d'una gerència per part de l'associació, s'haurà de subjectar al que disposa l'article 29 de la Llei 38/2003, de 17 de novembre, General de Subvenciones (d'ara endavant, Llei General de Subvencions), sobre la subcontractació d'activitats subvencionades.  
5.4. Finançar les actuacions, en la part, forma, i terminis que s'establisca en cada conveni singular.  
5.5. Executar sota la seua responsabilitat i justificar, davant de l'Agència Valenciana del Turisme totes les actuacions del Pla en la forma i terminis que s'assenyalen en cada un dels convenis.  
L'associació intermunicipal executarà les actuacions a desenvolupar a través del Pla i actuarà dins de tot el seu territori, en cada cas segons el tipus d'actuació, sobre els recursos i serveis de titularitat dels ajuntaments que en formen part. Per a això, els dits ajuntaments col·laboraran i autoritzaran, si és el cas, a tots els efectes (jurídics, pressupostaris, comptables i materials) la intervenció de l'ens local de l'associació en el seu territori, i sobre els seus elements patrimonials, infraestructures i serveis en la mesura que això siga necessari per a l'execució de les actuacions.  
5.6. Realitzar les actuacions de publicitat, comunicació i senyalització d'obres i de les actuacions que s'indiquen per la comissió de seguiment amb l'objecte de dotar de notorietat i visibilitat el pla, tant per a la població local com per a visitants i turistes.  
5.7. Mantindre en tot moment informats els membres de la comissió de seguiment del desenvolupament de les actuacions i de l'estat de la tramitació dels expedients, així com aportar qualsevol informació i documentació que siga requerida a aquests efectes.  
5.8. Mantindre en tot moment les finalitats que perseguix el Pla manifestades a través de cada un dels convenis que se subscriguen, inclús després de la finalització de la seua vigència temporal en els termes que assenyala la normativa aplicable.  
5.9. Comunicar, als membres de la comissió de seguiment establida en la clàusula quarta d'aquest protocol general, al llarg de la vigència del Pla i tan prompte com es conega, l'obtenció de qualssevol subvencions o ajudes per a la mateixa finalitat, procedents de qualssevol altres administracions o ens públics o privats en els termes que s'establix en l'article 19.2 de la Llei General de Subvencions.  
  
5.10. Complir, si és el cas, les obligacions d'informació i transparència establides per la Llei 2/2015, de 2 d'abril, de Transparència, Bon Govern i Participació Ciutadana de la Comunitat Valenciana.  
  
5.11. Reintegrar, en el cas que procedisca, d'acord amb el que disposa l'article 37 de la Llei General de Subvencions, les quantitats que poguera percebre en virtut del que s'establisca en cada un dels convenis singulars que se subscriguen, a més de l'interés de demora, que poguera correspondre, des del moment del pagament de la subvenció, en els casos següents:  
1) Incompliment de l'obligació de justificació total o parcial en els termes que s'establisquen en cada conveni singular que se subscriga.  
  
2) Obtindre la subvenció sense reunir o falsejant les condicions establides en el present protocol general i successius convenis singulars.  
3) Incompliment de la finalitat de la subvenció concedida.  
4) Incompliment de les condicions i obligacions assumides per l'associació.  
5) Haver obtingut altres ajudes o subvencions per a la mateixa finalitat que supere el cost de les actuacions objecte de l'ajuda que poguera concedir-se a través dels distints convenis singulars, de conformitat amb el que establix l'article 19.3 de la Llei General de Subvencions.  
6) Resistència, excusa, obstrucció o negativa a les possibles actuacions de comprovació i control econòmic, financer i jurídic que poguera sol·licitar-se per les distintes administracions al llarg de la vigència del Pla de competitivitat de la destinació turística.  
6a) L'associació d'empresaris ASHOTUR involucrarà els seus membres perquè col·laboren i participen activament en la consecució dels objectius del Pla de Competitivitat Turística per mitjà de l'adequació de la seua oferta de productes i serveis a les finalitats del present protocol general, així com dels convenis singulars que se subscriguen.  
  
7a) Les parts firmants es comprometran, arribat el cas, a realitzar totes les accions que siguen considerades d'interés mutu, amb la finalitat de fer complir l'objecte del present protocol general i dels convenis concrets que se subscriguen.  
  
Tercera. Clàusula de no gasto  
L'aplicació i l'execució d'aquest protocol general no suposa obligacions econòmiques per a les parts firmants i, en tot cas, haurà de ser atesa amb els seus mitjans personals i materials, tot això en els termes que s'establix en l'article 11.2 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
No obstant això, els tres convenis singulars que se subscriguen en desplegament d'aquest protocol general sí que seran susceptibles de comportar obligacions econòmiques i requeriran, per tant, la tramitació i sol·licitud dels informes preceptius pertinents en els termes exigits pel citat Decret 176/2014, de 10 d'octubre, i resta de normativa aplicable.  
  
  
Quarta. Comissió de seguiment  
4.1. Es crearà una comissió de seguiment en el si de cada un dels convenis singulars que se subscriguen formada per:  
1) Dos representants designats per l'Agència Valenciana del Turisme.  
2) Dos representants designats pel Patronat Provincial de Turisme Castelló Costa Azahar.  
3) Dos representants designats per l'Associació Intermunicipal. El president de la Comissió serà el president de l'associació o l'alcalde o el regidor en qui delegue.  
4) Un representant, si és el cas, de la gerència del pla o tècnic de l'entitat local, que actuarà com a secretari de la comissió amb veu però sense vot.  
5) Un representant de l'associació empresarial.  
6) Podran assistir tècnics especialistes, si es creu convenient, amb veu però sense vot.  
4.2. La comissió de seguiment es reunirà a iniciativa del president o quan algun dels seus altres membres ho sol·licite.  
4.3. S'entendrà vàlidament constituïda la comissió quan estiguen representades les administracions firmants i, almenys, un representant de l'associació.  
4.4. Per a l'adopció d'acords en la dita comissió, l'Agència Valenciana del Turisme, el Patronat Provincial de Turisme Castelló Costa Azahar, l'Associació Intermunicipal Catí, Culla, Benassal i Ares del Maestrat i l'associació d'empresaris ASHOTUR disposaran cada un d'aquests d'un vot únicament i quant al règim de funcionament es regirà per les normes generals dels òrgans col·legiats segons la legislació vigent.  
4.5. Els acords seran adoptats per majoria simple de les parts, excepte les propostes de modificació o interrupció de les actuacions a desenvolupar, així com l'adopció de terminis extraordinaris d'execució i justificació que pogueren establir-se en cada un dels convenis singulars que requeriran en tot cas el vot favorable de les administracions firmants i de l'associació intermunicipal.  
4.6. La comissió de seguiment tindrà les atribucions següents:  
a) Col·laborar-hi, coordinar i assessorar l'associació en la labor de posada en marxa, execució i desenrotllament del pla.  
b) Autoritzar el nomenament i, si és el cas, cessament de la gerència prèviament seleccionada i proposada per l'associació.  
c) Supervisar la labor de la gerència.  
d) Aprovar tots els gastos que sorgisquen en l'execució de les actuacions.  
e) Aprovar els expedients justificatius i tancament de les actuacions.  
f) Resoldre els problemes que puguen sorgir d'interpretació i compliment del conveni i del protocol general.  
g) Adoptar les mesures que estime necessàries per a la millor organització i funcionament dels convenis singulars.  
h) La resta de funcions que se li atribuïxen en els termes que establix l'article 9 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
4.7. El secretari de la comissió de seguiment remetrà una còpia de les actes, acords o informes que emeta la comissió a la Secretaria Autonòmica de l'Agència Valenciana del Turisme, i als òrgans corresponents del Patronat Provincial de Turisme Castelló Costa Azahar, de l'Associació Intermunicipal Catí, Culla, Benassal i Ares del Maestrat i de l'Associació d'Empresaris ASHOTUR, en compliment del que disposa l'article 9.3 últim apartat del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
4.8. Els convenis singulars podran concretar o modificar alguna de les previsions que establix aquesta clàusula, si les circumstàncies de cada moment ho requerixen.  
  
Cinquena. Caràcter del present protocol general  
El present document constituïx un protocol general que establix unes eventuals bases de col·laboració entre les parts firmants i no constituïx contracte o cap instrument jurídic del qual es puguen derivar obligacions exigibles entre les parts, per la qual cosa el seu compliment no és jurídicament exigible en els termes que s'establix en l'article 3.2.a del Decret 176/2014, de 10 d'octubre, del Consell, pel qual regula els convenis que subscriga la Generalitat i els seu registre.  
Aquest protocol general podrà ser objecte de desplegament per mitjà de tres convenis singulars que subscriguen les parts en els exercicis 2016, 2017 i 2018 per al desenvolupament complet del Pla de Competitivitat Turística de l'Associació Intermunicipal Catí, Culla, Benassal i Ares del Maestrat.  
Qualsevol diferència, quant a la interpretació, aplicació i vigència del present protocol, serà dirimida de comú acord per les parts.  
  
  
Sisena. Resolució  
Les parts firmants podran resoldre i deixar sense efecte el present protocol general subscrit, en el supòsit d'incompliment dels compromisos que s'hi establixen, per impossibilitat que les parts firmants el puguen portar a terme.  
Així mateix, seran causes de resolució, a més de les anteriorment establides, l'acord mutu de les parts, sempre que raons d'interés públic faça innecessària o inconvenient la continuïtat de la vigència del protocol general, o la renúncia expressa de l'associació per causes sobrevingudes.  
En tot cas, i de conformitat amb el que establix l'article 11.1, lletra f) del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, les parts es comprometran a finalitzar aquelles actuacions que es troben en curs en els termes que s'establisca en cada conveni singular que se subscriga en desplegament del present protocol general.  
  
Setena. Vigència  
El present protocol general entrarà en vigor el dia de la seua firma, si bé vigirà a partir de l'1 de gener de 2016 i en mantindrà la vigència fins al 31 de desembre de 2018 amb possibilitat de pròrrogues pel termini màxim d'un any, si així ho acorden les parts, sense que en cap cas la seua vigència puga superar el 31 de desembre de 2019.  
  
Huitena. Règim jurídic  
El present protocol general es regix pel que disposa el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre (DOCV 7379, 13.10.2014) i la resta de normativa aplicable.  
  
Novena. Jurisdicció aplicable  
Les qüestions litigioses que puguen sorgir respecte del present protocol se sotmetran als òrgans de la Jurisdicció Contenciosa Administrativa que siguen competents.  
En prova de conformitat de tot el que antecedix, les parts compareixents, fent ús de les facultats conferides, firmen el present document per triplicat exemplar, en el lloc i la data indicats en l'encapçalament.  
  
  
President de l'Agència Valenciana del Turisme  
Francesc Colomer Sánchez  
  
President del Patronat Provincial de Turisme Castelló Costa Azahar  
  
Javier Moliner Gargallo  
  
President de l'Associació Intermunicipal Catí, Culla, Benassal i Ares del Maestrat  
Pablo Roig Ferrando  
  
President de l'Associació d'Empresaris ASHOTUR  
Carlos Escorihuela Artola